ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

 Број:105.Е.03.01-33589/4-2017

 Обреновац, 23.01.2017

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1710/2016, 3000/1708/2016 (1865/2016), за набавку Камион 4x4 са платформом, дизалицом и раоником за снег и пумпе за црпљење воде са пратећом опремом, већег капацитета, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

С обзиром на то да је технички апсурд да се са излазом DN 200 захтева наведени капацитет, и да је практично немогуће на том дијаметру постићи захтевани капацитет, да ли је допуштено да буде понуђена пумпа са излазом DN 300?

**ОДГОВОР 1:**

Није допуштено да понуђене пумпе буду са излазом DN 300.

**ПИТAЊE 2:**

Када је реч о снази дизел-мотора који покреће пумпу, захтевана је минимална снага 100kW, да ли сте сагласни да снага дизел мотора може бити знатно мања, уколико произвођач целог пумпног агрегата гарантује да исти капацитет при излазу DN 300 може постићи и мотором снаге 60 kW?

Тиме се, подсећамо Вас, остварују знатне енергетске уштеде и смањују трошкови експлоатације, што је недвосмислено у најбољем интересу буџета Републике Србије и самог Наручиоца.

**ОДГОВОР 2:**

Захтевана снага дизел мотора је минимум 100 KW и не прихвата се понуда са мањом снагом.

**ПИТAЊE 3:**

Тендерском документацијом за пумпе захтевате неразумно и неуобичајено дугачак гарантни рок од 60 месеци. Уобичајении гарантни рок је 24 месеца, међутим, желимо да предложимо да се сагласите да гарантни рок, на пример буде 36 месеци као и за осталу тендером тражену опрему, што представља знатно разумнији и прихватљивији период, и што у коначници омогућује истинску тржишну утакмицу и постизање повољније цене набавке, уместо фаворизовања само једног, из тендера препознатљивог произвођача?

**ОДГОВОР 3:**

Наручилац остаје при захтевима из конкурсне документације којом је захтеван гарантни рок за пумпе од 60 месеци.

 КОМИСИЈА

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_